tartuNLP/wikipedia-smugri-20251201 huggingface dataset:
Chenzhou

Chenzhou (, pinyin: Chēnzhōu Shì) on prefektuuritason kaupunki Kiinan Hunanin maakunnan kaakkoisosassa. Kaupungin keskusta sijaitsee linnuntietä noin 270 kilometriä maakunnan pääkaupunki Changshasta etelään. Chenzhoun väkiluku on 4,584 miljoonaa (2010) ja pinta-ala 19 317 neliökilometriä.
Kaupunki rajoittuu pohjoisessa Hengyangin ja Zhuzhoun, idässä Ji’anin ja Ganzhoun, etelässä Shaoguanin ja Qingyuanin, sekä idässä Yongzhoun prefektuuritason kaupunkiin.
Piirikuntatasolla prefektuuritason kaupunki jakautuu seuraavasti (2010):
Kiinankielen kirjoitusmerkki 郴 (Chen) tarkoittaa metsässä piilossa olevaa kaupunkia, merkki kirjattiin ensimmäisen kerran Qin-dynastian kaudella. Chengzhoun alueesta 59,1 prosenttia on yhä metsää. Seudun kaivoksista saadaan esimerkiksi värimetalleja.
Reflection (kappale)

Reflection on Matthew Wilderin ja David Zippelin kirjoittama ja tuottama kappale, joka tehtiin vuoden 1998 Disney-animaatioelokuvaa "Mulania" varten. Elokuvassa kappaleen laulaa filippiiniläinen laulaja Lea Salonga. Yhdysvaltalainen laulaja Christina Aguilera levytti kappaleesta singleversion, ja siitä tuli hänen debyyttisinglensä. Single auttoi Aguileraa saamaan levytyssopimuksen ja rahoituksen debyyttialbumilleen.
Christina Aguileran versio.
Saadakseen levyttää kappaleen Aguileran piti todistaa pystyvänsä laulamaan kappaleessa olevan korkean nuotin. Hän nauhoitti kotonaan kasettinauhurilla Whitney Houstonin kappaleen "Run to You", minkä jälkeen seuraavana päivänä hänet pyydettiin lentämään Los Angelesiin, ja hän sai työn. Tästä parin päivän sisällä hän sai levytyssopimuksen RCA Recordsin kanssa.
Xiangtan

Xiangtan (, pinyin: Xiāngtán Shì) on prefektuuritason kaupunki Kiinan Hunanin maakunnan keskiosassa, Jangtsejoen eteläisen sivuhaaran, Xiangjoen keskijuoksulla. Kaupungin keskusta sijaitsee linnuntietä runsas 40 kilometriä maakunnan pääkaupunki Changshasta etelään. Xiangtanin väkiluku on 2,752 miljoonaa (2010) ja pinta-ala 5 006 neliökilometriä. 
Kaupunki rajoittuu pohjoisessa Changshan, idässä Zhuzhoun, etelässä Hengyangin ja lännessä Loudin prefektuuritason kaupunkiin. 
Piirikuntatasolla prefektuuritason kaupunki jakautuu seuraavasti:
Tang-dynastian aikana (618-907) muodostettiin piirikunta Xiangtaniin. Paikkakunta toimi kauppakeskuksena ja tunnettiin 1600-luvulta lähtien riisi- ja lääkekaupunkina. Piirikunnan pohjalta vuonna 1950 muodostettiin Xiangtanin kaupunki. 
Nähtävyyksiin kuuluvat esimerkiksi Shaoshanin kaupunki vuoristomaisemineen; seutu tunnetaan myös Mao Zedongin kotipaikkakuntana. Xiangtan yleisemmin tunnetaan hedelmällisestä maaperästään ja se on tärkeää sianlihan ja riisin tuotantoaluetta. Teollisuusaloja ovat esimerkiksi mekatroniikka, metalli-, kutomo- ja kemianteollisuus sekä rakennusmateriaalituotanto. Paikkakunta on myös alueellisesti merkittävä koulutuskeskus.
RN Lampo (1899)

RN Lampo () oli Italian kuninkaallisen laivaston Lampo-luokan hävittäjä ensimmäisessä maailmansodassa.
Valmistus.
Alus tilattiin Saksasta Elbingistä F. Shichaulta, missä köli laskettiin 16. toukokuuta 1899. Alus laskettiin vesille vielä saman vuoden lopulla 7. lokakuuta ja liitettiin laivastoon 23. kesäkuuta 1900.
Palvelus.
Alus romutettiin 18. maaliskuuta 1920.
Zhuzhou

Zhuzhou (, pinyin: Zhūzhōu Shì) on prefektuuritason kaupunki Kiinan Hunanin maakunnan itäosassa, Jangtsejoen eteläisen sivuhaaran, Xiangjoen varrella. Kaupungin keskusta sijaitsee linnuntietä noin 45 kilometriä maakunnan pääkaupunki Changshasta eteläkaakkoon. Zhuzhoun väkiluku on 3,857 miljoonaa (2010) ja pinta-ala 11 262 neliökilometriä. 
Kaupunki rajoittuu pohjoisessa Changshan, idässä Pingxianin ja Ji’anin, etelässä Chenzhoun, sekä lännessä Hengyangin ja Xiangtanin prefektuuritason kaupunkiin. 
Piirikuntatasolla prefektuuritason kaupunki jakautuu seuraavasti (2010):
Seudulta on löydetty neljä ja kuusi tuhatta vuotta vanhojen asutusten jäänteitä. Paikkakuntaa kutsuttiin historiallisena aikana aiemmin nimellä "Jianning" ja "Chuzhou", nimi Zhuzhou otettiin käyttöön vuonna 1190 jaa. 
Nykyään Zhuzhou on Kiinan keskiosien liikenteellinen solmupiste (esimerkiksi Kiinan rautateiden suurnopeusjunaliikenteen ja pikajunaliikenteen risteysasema) ja teollisuuskaupunki. Kaupungissa on koneenrakennus-, metalli- ja kemianteollisuutta sekä rakennusmateriaalituotantoa.
RN Freccia (1899)

RN Freccia () oli Italian kuninkaallisen laivaston vuonna 1902 palvelukseen otettu Lampo-luokan hävittäjä, joka tuhoutui Italian-Turkin sodassa 12. lokakuuta 1911.
Valmistus.
Alus tilattiin Saksasta Elbingistä F. Shichaulta, missä köli laskettiin 1899. Alus laskettiin vesille vielä saman vuoden lopulla 23. marraskuuta ja liitettiin laivastoon 24. toukokuuta 1902.
Palvelus.
Alus ajoi 12. lokakuuta 1911 Italian-Turkin sodan aikana matalikolle Tripolin sataman suulla.
RN Dardo (1900)

RN Dardo () oli Italian kuninkaallisen laivaston Lampo-luokan hävittäjä ensimmäisessä maailmansodassa.
Valmistus.
Alus tilattiin Saksasta Elbingistä F. Shichaulta, missä köli laskettiin 17. elokuuta 1899. Alus laskettiin vesille 7. helmikuuta 1900 ja liitettiin laivastoon 16. maaliskuuta 1901.
Palvelus.
Alus poistettiin alusluettelosta 18. maaliskuuta 1920.
RN Strale (1900)

RN Strale () oli Italian kuninkaallisen laivaston Lampo-luokan hävittäjä ensimmäisessä maailmansodassa.
Valmistus.
Alus tilattiin Saksasta Elbingistä F. Shichaulta, missä köli laskettiin 7. marraskuuta 1899. Alus laskettiin vesille 19. toukokuuta 1900 ja liitettiin laivastoon 6. heinäkuuta 1901.
Palvelus.
Alus poistettiin laivastoluettelosta 13. tammikuuta 1924.
Loudi

Loudi (, pinyin: Lóudĭ Shì) on prefektuuritason kaupunki Kiinan Hunanin maakunnan keskellä. Kaupungin keskusta sijaitsee linnuntietä noin 110 kilometriä maakunnan pääkaupunki Changshasta länsilounaaseen. Loudin väkiluku on 3,785 miljoonaa (2010) ja pinta-ala 8 107 neliökilometriä. 
Kaupunki rajoittuu pohjoisessa Yichangin ja Changshan, idässä Xiangtanin, Zhuzhoun, etelässä Hengyangin ja Shaoyangin, sekä lännessä Huaihuan prefektuuritason kaupunkiin. 
Piirikuntatasolla prefektuuritason kaupunki jakautuu seuraavasti (2010):
Loudin on liikenteen solmupiste, kaivospaikkakunta ja metsävaroiltaan runsas teollisuuskaupunki. Kiinan rautateiden rataosuudet
Luoyang–Zhanjiang ja Zhuzhou–Guiding kohtaavat paikkakunnalla, samoin kuin valtatiet Shanghai–Ruili ja Taiyuan–Macao sekä kansalliset maantiet 207, 320, ja 1810. Kaivannaisista mainittakoon esimerkiksi antimoni, jonka osalta Loudi on maailman johtava paikkakunta.
RN Euro (1900)

RN Euro () oli Italian kuninkaallisen laivaston Lampo-luokan hävittäjä ensimmäisessä maailmansodassa.
Valmistus.
Alus tilattiin Saksasta Elbingistä F. Shichaulta, missä köli laskettiin 9. tammikuuta 1900. Alus laskettiin vesille vielä samana vuonna 27. elokuuta ja liitettiin laivastoon 11. lokakuuta 1901.
Palvelus.
Alus luokiteltiin 1. heinäkuuta 1921 torpedoveneeksi. Alus siirrettiin 1922 maalilaivaksi, missä tehtävässä se oli seuraavaan vuoteen. Alus nimettiin 9. syyskuuta 1924 uudelleen "Straleksi", jotta nimi vapautuisi valmistuvalle hävittäjälle. Alus poistettiin laivastoluettelosta pari kuukautta myöhemmin 13. marraskuuta.
RN Ostro (1901)

RN Ostro () oli Italian kuninkaallisen laivaston Lampo-luokan hävittäjä ensimmäisessä maailmansodassa.
Valmistus.
Alus tilattiin Saksasta Elbingistä F. Shichaulta, missä köli laskettiin 23. maaliskuuta 1900. Alus laskettiin vesille 9. helmikuuta 1901 ja liitettiin laivastoon vielä saman vuoden lopulla 8. joulukuuta.
Palvelus.
Alus romutettiin 30. syyskuuta 1920.
Lucy Bronze

Lucy Bronze (s. 28. lokakuuta 1991) on englantilainen jalkapalloilija, pelipaikaltaan puolustaja. Hän on pelannut Englannin naisten maajoukkueessa 140 maaottelua ja tehnyt niissä 20 maalia. Kansainvälinen jalkapalloliitto FIFA valitsi hänet vuoden naispelaajaksi 2020.
Bronze esiintyi ensimmäisen kerran Englannin naisten maajoukkueessa kesäkuussa 2013. Hän kuului Englannin joukkueeseen EM-kilpailuissa 2013. Hän saavutti MM-pronssia 2015 pelattuaan lopputurnauksessa vakiokokoonpanossa ja tehtyään maalin neljännesvälierässä Norjaa vastaan sekä puolivälierässä emäntämaa Kanadaa vastaan. EM-kilpailuissa 2017 Englanti selviytyi välieriin ja Bronze pelasi täyden peliajan neljässä ottelussa vain merkityksettömän viimeisen alkulohko-ottelun jäädessä häneltä väliin. MM-kilpailuissa 2019 hän pelasi Englannin kaikki seitsemän ottelua alusta loppuun ja teki maalin puolivälieräottelussa Norjaa vastaan.
Bronze voitti EM-kilpailuissa 2022 kultaa. Hän pelasi avauskokoonpanossa Englannin kaikki kuusi ottelua ja teki joukkueensa toisen maalin välierässä Ruotsia vastaan. MM-kilpailuissa 2023 hän pelasi avauskokoonpanossa joukkueensa kaikki seitsemän ottelua ja saavutti hopeaa. Vuonna 2025 hän voitti toistamiseen Euroopan-mestaruuden. Hän pelasi avauskokoonpanossa kaikki kuusi ottelua. Puolivälierässä Ruotsia vastaan hän teki Englannin ensimmäisen maalin, ja ottelun ratkaisseessa rangaistuspotkukilpailussa hän teki joukkueensa seitsemäntenä laukojana voiton ratkaisseen maalin.
Bronze pelasi nuorten maajoukkueissa 34 ottelua. Hän voitti alle 19-vuotiaiden EM-kultaa 2009 ja pelasi alle 17-vuotiaiden MM-kilpailuissa 2008 sekä alle 20-vuotiaiden MM-kilpailuissa 2010.
Seuratasolla Bronze edusti vuosina 2014–2017 Manchester Cityä, jonne hän siirtyi Liverpoolista. Aiemmin hän on pelannut Sunderlandissa, Evertonissa sekä Yhdysvaltain yliopistojoukkue North Carolina Tar Heelsissa. Vuonna 2017 hän siirtyi ranskalaisseura Olympique Lyonnaisiin, jossa hän voitti kolme kertaa Mestarien liigan. Vuonna 2020 hän siirtyi takaisin Manchester Cityyn, jossa hän pelasi tällä kertaa kaksi kautta. Bronze siirtyi kesällä 2022 espanjalaisseura FC Barcelonaan, jossa hän pelasi kaksi kautta. Kesällä 2024 hän siirtyi englantilaisseura Chelseaan.
Täydellinen kesä

Täydellinen kesä (norj. "Neste Sommer") on norjalainen komediasarja. Sarjan lähtötilanteessa Per Ivar ja Eva ovat saaneet käyttöönsä Evan vanhempien kesämökin, mutta täydellistä kesälomaa häiritsevät stressaaminen sekä välillä rasittavaksi yltyvät perheenjäsenet. Sarja on kuvattu Hvitstenissä Vestbyssä.
Sarjan 10-osainen ensimmäinen tuotantokausi esitettiin Norjassa keväällä 2014. Sitä katsoi keskimäärin 442 000 katsojaa. Sarjaa jatkettiin toiselle tuotantokaudelle, joka esitettiin Norjassa maalis–toukokuussa 2015. Toista kautta katsoi Norjassa yli puoli miljoonaa katsojaa. Kolmannen kauden kuvaukset alkoivat kesällä 2015 ja se esitettiin televisiossa seuraavana keväänä. Keväällä 2017 sarjasta esitettiin Norjassa neljäs tuotantokausi. Loppukeväästä 2017 puolestaan alkoivat viidennen tuotantokauden kuvaukset, jonka esittäminen alkoi helmikuussa 2018. Vuosina 2019–2023 esitettiin sarjan tuotantokaudet 6–12.
Ensimmäisen tuotantokauden esitti Suomessa MTV3-kanava kesä–elokuussa 2015. Se esitettiin vuonna 2015 myös Tanskassa ja Ruotsissa. MTV3 esitti toisen kauden kesä–elokuussa 2016 ja kolmannen kauden samaan aikaan kesällä 2017. MTV3 aloitti neljännen tuotantokauden esittämisen lokakuussa 2020 ja heti perään loppuvuodesta 2020 viidennen tuotantokauden. Kuudes tuotantokausi alkoi MTV3:lla heinäkuussa 2021. Kesällä 2023 MTV esitti sarjan seitsemännen, kahdeksannen ja yhdeksännen tuotantokauden. Suomessa Discovery+-suoratoistopalvelu on julkaissut sarjan kuudennen ja seitsemännen tuotantokauden.
Zhangjiajie

Zhangjiajie (, pinyin: Zhāngjiājiè Shì) on prefektuuritason kaupunki Kiinan Hunanin maakunnan pohjoisosassa. Kaupungin keskusta sijaitsee linnuntietä noin 260 kilometriä maakunnan pääkaupunki Changshasta länsiluoteeseen. Zhangjiajien väkiluku on 1,478 miljoonaa (2010) ja pinta-ala 9 518 neliökilometriä. 
Kaupunki rajoittuu lännessä Xiangxin ja luoteessa Enshin autonomisiin prefektuureihin. Idässä naapurina on Changden ja etelässä Huaihuan prefektuuritason kaupunki. 
Piirikuntatasolla prefektuuritason kaupunki jakautuu seuraavasti:
Nähtävyyksistä mainittakoon esimerkiksi maailmanperintöluettelon kohde Wulingyuanin alue ja tähän kuuluvat Zhangjiajien kansallispuisto ja Tianmenvuori sekä Puguangin temppeli. 
&lt;br clear=left&gt;
Jodie Taylor

Jodie Taylor (s. 17. toukokuuta 1986) on englantilainen jalkapalloilija, pelipaikaltaan hyökkääjä. Hän on pelannut Englannin naisten maajoukkueessa vuoden 2019 MM-kilpailujen päättyessä 46 maaottelua ja tehnyt niissä 18 maalia. Hän saavutti MM-pronssia 2015 ja kuului EM-kilpailuissa 2017 välieriin yltäneeseen joukkueeseen.
Taylor esiintyi ensimmäisen kerran Englannin naisten maajoukkueessa elokuussa 2014. MM-kilpailuissa 2015 hän teki puolivälierässä Kanadaa vastaan Englannin ensimmäisen maalin ja pelasi Kanada-ottelun lisäksi avauskokoonpanossa välierässä Japania vastaan sekä pääsi kahdessa aiemmassa ottelussa kentälle vaihtopelaajana. EM-kilpailuissa 2017 hän oli kisojen paras maalintekijä tehtyään kolme maalia alkulohko-ottelussa Skotlantia vastaan, yhden maalin alkulohko-ottelussa Espanjaa vastaan sekä Ranskaa vastaan pelatun puolivälieräottelun ainoan maalin. Lisäksi hän pelasi tappiollisessa välieräottelussa Alankomaita vastaan. MM-kilpailuissa 2019 hän pelasi avauskokoonpanossa yhdessä alkulohko-ottelussa sekä tuli vaihtopelaajana kentälle neljännesvälieräottelussa ja pronssiottelussa. Hän teki maalin alkulohko-ottelussa Argentiinaa vastaan.
Seuratasolla Taylor on pelannut kotimaansa lisäksi Yhdysvalloissa, Australiassa, Ruotsissa ja Ranskassa. Vuonna 2016 hän siirtyi Portland Thornsin riveistä takaisin Englantiin Arsenaliin, jossa hän pelasi kuitenkin vain yhden kauden. Välillä hän pelasi Australiassa Melbourne Cityn joukkueessa, ja elokuussa 2020 hän siirtyi yhdysvaltalaisesta OL Reignistä ranskalaisseura Olympique Lyonnaisiin.
Outi Kettunen-Walter

Outi Petra Maria Kettunen-Walter (o.s. Kettunen, s. 8. maaliskuuta 1978 Kajaani) on suomalainen kilpauransa lopettanut ampumahiihtäjä. Urheilu-urallaan hän sijoittui maailmancupin osakilpailussa parhaimmillaan neljänneksi (kaudella 1998/99 Brezno-Osrbliessa). Kettunen kilpaili seitsemissä maailmanmestaruuskilpailuissa vuosina 1999–2006 ja Salt Lake Cityn talviolympialaisissa vuonna 2002. Kettunen voitti hopeaa joukkuekilpailussa nuorten ampumahiihdon MM-kisoissa Kontiolahdella vuonna 1996.
Nykyisin Kettunen-Walter työskentelee Sveitsissä urheilualan yrityksessä.
Dopingtuomio.
Kettunen sai 2000-luvun alussa vuoden kilpailukiellon annettuaan positiivisen dopingnäytteen. Kilpailukielto oli aluksi kaksi vuotta, mutta lyheni valitusprosessin jälkeen vuoteen. Kettusen positiivinen doping-näyte johtui hänen käyttämästään luontaistuotteesta, joka sisälsi kiellettyä nandrolonia. Kettusen käyttämä luontaistuote lisättiin kiellettyjen aineiden listalle vasta hänen jo annettuaan positiivisen näytteensä. Kettusen kilpailukielto päättyi syyskuussa 2001. Suomen ampumahiihtoliitto antoi Kettuselle aluksi vain varoituksen kielletyn aineen käytöstä.
Siobhan Chamberlain

Siobhan Chamberlain (s. 15. elokuuta 1983) on englantilainen jalkapalloilija, pelipaikaltaan maalivahti. Hän pelasi Englannin naisten maajoukkueessa 50 maaottelua. Hän saavutti EM-hopeaa vuonna 2009 ja MM-pronssia vuonna 2015.
Chamberlain esiintyi ensimmäisen kerran Englannin naisten maajoukkueessa syyskuussa 2004. Hän on kuulunut Englannin MM-kisajoukkueeseen vuosina 2007, 2011 ja 2015 mutta pääsi ensimmäisen kerran pelaamaan vasta vuoden 2015 puolivälierässä Kanadaa vastaan tultuaan ykkösmaalivahti Karen Bardsleyn tilalle kesken ottelun. Vuoden 2017 EM-kilpailuissa hän pelasi merkityksettömässä alkulohko-ottelussa Portugalia vastaan mutta tuli jälleen loukkaantuneen Bardsleyn tilalle kesken puolivälieräottelun ja pelasi myös tappiollisen välierän Alankomaita vastaan.
Seuratasolla Chamberlain edusti viimeksi Manchester Unitedia, jonne hän siirtyi Liverpoolista vuonna 2018. Aiemmin hän pelasi Chelseassa, Fulhamissa, Birmingham Cityssä, Bristol Academyssa, Arsenalissa ja Notts Countyssa. Yhdysvalloissa hän edusti Vancouver Whitecapsia. Syksyllä 2020 hän ilmoitti lopettavansa uransa.
Jade Moore

Jade Moore (s. 22. lokakuuta 1990) on englantilainen jalkapalloilija, pelipaikaltaan keskikenttäpelaaja. Hän on pelannut Englannin naisten maajoukkueessa vuoden 2019 MM-kilpailujen päättyessä 50 maaottelua ja tehnyt niissä yhden maalin.
Moore esiintyi ensimmäisen kerran Englannin naisten maajoukkueessa helmikuussa 2012 ottelussa Suomea vastaan. Hän saavutti MM-pronssia Englannin joukkueessa vuoden 2015 MM-kilpailuissa Kanadassa ja päästyään ensimmäisessä ottelussa vaihtopelaajana kentälle pelasi sen jälkeen viidessä ottelussa täydet minuutit kunnes pronssiottelussa joutui jäämään vaihtopenkille. EM-kilpailuissa 2017 Englannin selvitessä välieriin Moore pelasi avauskokoonpanossa neljässä ottelussa ja istui vaihdossa vain merkityksettömässä viimeisessä alkulohko-ottelussa. MM-kilpailuissa 2019 hän pelasi avauskokoonpanossa kahdessa ottelussa ja tuli vaihdosta kentälle kahdessa ottelussa.
Seuratasolla Moore edustaa Readingiä, jonne hän siirtyi Notts Countysta vuonna 2017. Aiemmin hän on pelannut Birmingham Cityssä ja sitä ennen vuoden 2010 lopulle saakka Leeds Carnegiessa.
Claire Rafferty

Claire Rafferty (s. 11. tammikuuta 1989) on englantilainen jalkapalloilija, pelipaikaltaan puolustaja. Hän on pelannut Englannin naisten maajoukkueessa vuoden 2015 MM-kilpailujen päättyessä 15 maaottelua. Hän saavutti MM-pronssia vuonna 2015.
Rafferty esiintyi ensimmäisen kerran Englannin naisten maajoukkueessa maaliskuussa 2010. MM-kilpailuissa 2011 hän pääsi vaihtopelaajana puolivälieräotteluun Ranskaa vastaan ja epäonnistui rangaistuspotkukilpailussa, jonka Englanti hävisi. MM-kilpailuissa 2015 hän pelasi viidessä Englannin seitsemästä ottelusta, muun muassa täyden peliajan neljännesvälierässä, puolivälierässä ja välierässä.
Seuratasolla Rafferty edustaa Chelseaa.
Kyah Simon

Kyah Pam Simon (s. 25. kesäkuuta 1991 Blacktown) on australialainen jalkapalloilija. Hän edustaa seurajoukkuetasolla englantilaista Tottenham Hotspuria. Hän on edustanut urallaan myös muun muassa Central Coast Marinersia, Western Sydney Wanderersia, Sydney FC:tä, Boston Breakersia ja PSV Eindhovenia. Simon on voittanut W-Leaguen mestaruuden 2009 ja 2013 sekä teki kaudella 2010–2011 sarjassa eniten maaleja.
Simon on pelannut Australian maajoukkueessa 111 ottelua ja tehnyt niissä 29 maalia. Hän on edustanut Australiaa vuosien 2011 ja 2015 MM-kilpailuissa. Simon oli ensimmäinen aboriginaali, joka teki maalin Australian maajoukkueessa.
Kyah Simonin pikkuserkku Gema Simon on myös maajoukkuejalkapalloilija.
Kiinan rautatiet

Kiinan rautatiet (, pinyin: Zhōngguó Tiělù Zǒnggōngsī) on Kiinan valtiollinen rautatiekonserniyhtiö. Maan matkustaja- ja rahtijunaliikenteestä vastaavan yhtiön kotipaikka on Peking. Tämän keväällä 2013 perustetun, Kiinan talousministeriön alaisen yrityksen edeltäjiä olivat Kiinan kansantasavallan rautatie- tai liikenneministeriöt (eri nimillä vuosina 1949–2013). Konserni on useine tytäryhtiöineen Kiinan suurimpia työllistäjiä.
Vuoden 2014 lopussa Kiinassa oli yhteensä noin 112 000 kilometriä rautatieverkkoa. Tämä oli maailman toiseksi pisin rataverkko Yhdysvaltain jälkeen. Suurnopeusjunille tarkoitettua rataa oli 16 000 kilometriä, eli Kiinassa on maailman laajin suurnopeusjunarataverkosto. Kiinan tavoitteena on ollut laajentaa suurnopeusjunaverkostoa huomattavasti lisää vuoteen 2020 mennessä, johon mennessä maa tavoittelee ainakin 25 000 kilometrin suurnopeusrataverkostoa. Vuonna 2014 yhtiön matkustajaliikenteen suorite oli 11 556 miljardia henkilökilometriä. Ihmiset matkustavat aiempaa pidempiä matkoja junalla Kiinassa; vuonna 2014 keskimääräiseksi junamatkan pituudeksi arvioitiin 570 kilometriä.
Kiinan rataverkkoa laajennetaan ja kunnostetaan laajamittaisesti koko ajan. Esimerkiksi vuonna 2014 rataverkoston budjetti oli 116 miljardia Yhdysvaltain dollaria. Konsernin radanrakennusurakoista vastaava tytäryhtiö osallistuu ratahankkeisiin myös ulkomailla, ja on maailman kolmanneksi tai neljänneksi suurin rakennusyhtiö.
Yrityksen alaisuudessa toimii useita tytäryhtiötä, johon kuuluu muun muassa 18 alueellista rautatieyhtiötä (Harbin, Shenyang, Peking, Taiyuan, Hohhot, Zhengzhou, Wuhan, Xi’an, Jinan, Shanghai, Nanchang, Kanton (Guangzhou), Nanning, Chengdu, Kunming, Lanzhou, Urumqi, Qinghai-Tiibet) sekä Kiinan kontti-, erityisrahti- ja pikajunaliikennettä hoitavat rautatieyhtiöt.
Vuoden 2021 lopussa Kiinan rautatieverkko oli yli 150 000 km pitkä. Siitä suurnopeusjunille tarkoitetun radan osuus oli noin 40 000 kilometriä. Rautateiden rakentaminen jatkuu, suunnitelmana on saada vuoteen 2035 mennessä suurnopeusjunien rautatieverkko 70 000 kilometrin pituiseksi. Vuonna 2021 rakennettiin noin 4 200 kilometriä rautateitä, mihin käytettiin noin 118 miljardia Yhdysvaltain dollaria. 
Myös suurnopeusjunien rakentamista kehitetään. Kiinassa on saatu valmiiksi heinäkuussa 2021 maailman nopein juna, jonka huippunopeus on 600 km tunnissa. Se toimii maglev-tekniikalla, mikä merkitsee sitä, että juna leijuu radan yllä magneettisesti koskematta siihen. Junaa on suunniteltu Peking - Shanghai -reitille, mutta vielä ei ole tiedossa, milloin juna otetaan käyttöön.
Nocturne (runo)

Nocturne on runoilija Eino Leinon kirjoittama runo. Sitä sanotaan Suomen tunnetuimmaksi runoksi, ja Turun yliopiston kotimaisen kirjallisuuden dosentin Siru Kainulaisen mukaan syynä on se, että se on kaunis, rytminen ja monitasoinen. Runon suosiota ovat lisänneet laulaja Vesa-Matti Loirin tulkinnat. Laulun melodian ovat säveltäneet Perttu Hietanen ja Taisto Wesslin. Yksi Loirin tulkinta on julkaistu levyllä "Vesku Suomesta – Kaikki parhaat".
Leino kirjoitti Nocturnea Otto Mannisen kotona Rasinkankaalla Kangasniemen Hokan kylässä kesä-heinäkuussa 1903. Tutkija Reijo Heikkisen mukaan Leino olisi kuvannut runossa lapsuutensa kotimaisemia Paltaniemellä Oulujärven rannalla. Timo Kallion mukaan Nocturne kuvaisi kuitenkin Kangasniemeä sen kirjoitusajankohtana. Leinon alkuperäinen käsikirjoitus runosta on nykyään Suomalaisen Kirjallisuuden Seuran kokoelmissa, ja siihen sisältyy kolme säkeistöä, joista keskimmäinen on jätetty pois julkaistuista versioista. Leino omisti "Nocturnen" rakastetulleen ja tulevalle vaimolleen Freya Schoultzille ja lähetti sen hänelle Helsinkiin kirjeenä 3. heinäkuuta 1903. Runo julkaistiin ensimmäisen kerran vuonna 1905 Leinon runokokoelmassa "Talviyö". Kertoman mukaan Leino olisi poistanut puuttuvan säkeistön Schoultzin pyynnöstä.
"Nocturnen" sanat kuvaavat suomalaiseen kesäyöhön liittyvää luonnonmystiikkaa. Runon ensimmäisessä säkeessä mainittu ruislintu tarkoittaa ruisrääkkää.
Runon sanat on piilotettu Suomen passiin turvallisuustekijäksi.
"Helsingin Sanomat" pyysi kevään 2009 juttusarjassa lukijoita nimeämään oman ”onnen laulunsa”, ja yli 800 ehdotetun kappaleen joukosta ”Nocturne” tuli äänestyksessä kymmenenneksi 142 äänellä. Lukuun sisältyvät ilmeisesti kaikki runoon pohjautuvat sävellykset ja laulutulkinnat.
Ja keskellä virtaa joki

Ja keskellä virtaa joki ("A River Runs Through It") on yhdysvaltalainen draamaelokuva vuodelta 1992. Robert Redfordin ohjaama elokuva perustuu Norman Macleanin (1902–1990) samannimiseen omaelämäkerralliseen pienoisromaaniin. Elokuvan pääosia näyttelevät Craig Sheffer, Brad Pitt ja Tom Skerritt. Redfordin ääntä kuullaan elokuvan kertojan roolissa.
Juoni.
Elokuva kertoo presbyteeripapin (Skerritt) kahden pojan varttumisesta ensimmäisen maailmansodan, 1920-luvun kieltolain ja 1930-luvun laman aikana. Toinen pojista, Norman (Sheffer), on tunnollinen ja lähtee opiskelemaan kauas kotiseudulta Montanasta itärannikolle, kun taas hurjaluontoinen Paul (Pitt) jää kotinurkille pelaamaan, juopottelemaan ja tekemään toimittajan töitä. Kuuden vuoden jälkeen Norman palaa kesäksi kotiin, ja veljekset pohtivat elämäänsä yhteisen harrastuksen, isältään oppimansa perhokalastuksen parissa.
Vastaanotto.
Philippe Rousselot voitti elokuvalla parhaan kuvauksen Oscarin. Elokuva tuotti lisäksi ehdokkuudet parhaan sovitetun käsikirjoituksen (Friedenberg) ja parhaan musiikin (Isham) Oscareihin. Robert Redford sai Golden Globe -ehdokkuuden parhaasta ohjauksesta.
Gaëlle Enganamouit

Gaëlle Enganamouit (9. kesäkuuta 1992, Yaoundé, Kamerun) on kamerunilainen jalkapalloilija. Hän on edustanut ammattilaisseuroja ŽFK Spartak Subotica, Eskilstuna United DFF, FC Rosengård, Dalian Quanjian FC, Avaldsnes IL ja Málaga. Hän aloitti uransa Lorema Yaoundésta.
Enganamouit edustaa maajoukkuetasolla Kamerunia. Hän on pelannut maajoukkueessa muun muassa Lontoon olympialaisissa 2012 ja Kanadan MM-kilpailuissa 2015. Jälkimmäisessä turnauksessa hän teki kolme maalia, ja hänet valittiin vuoden 2015 parhaaksi afrikkalaiseksi naispelaajaksi. Vuoden 2019 MM-kilpailuissa hän pelasi Kamerunin kaikissa neljässä ottelussa ja niistä kolmen avauskokoonpanossa.
Enganamouit ilmoitti kesäkuussa 2020 pelaajauransa päättymisestä.
Indokiina (elokuva)

Indokiina ("Indochine") on ranskalainen historiallinen draamaelokuva vuodelta 1992. Sen on ohjannut Régis Wargnier ja sen naispääosia näyttelevät Catherine Deneuve ja Linh Dan Pham. Elokuva voitti parhaan ulkomaisen elokuvan Oscar-palkinnon ja oli ehdolla parhaan elokuvan César-palkintoon. Deneuve sai roolistaan Oscar-ehdokkuuden.
Juoni.
1930-luvulta 1950-luvulle ulottuvassa tarinassa kumiplantaasin emäntä Éliane Devries (Deneuve) on adoptoinut nuoren vietnamilaistytön Camillen (Linh Dan Pham), joka vartuttuaan liittyy kommunisteihin. Heidän välilleen kehittyy kolmiodraama, kun molemmat rakastuvat ranskalaiseen nuorukaiseen Jean-Baptisteen (Vincent Pérez).
Arvioita.
"Video-oppaassa" vuodelta 1994 Bello Romano luonnehti "Indokiinaa" kunnianhimoiseksi mutta hollywoodmaisen siirappiseksi ja antoi sille kolme tähteä viidestä, mikä vastaa sanallista arviota ”hyvä”.
Tavola (Nummi)

Tavola on kylä Nummella Lohjan kaupungissa. Kylä sijaitsee yhdystie 1072 varrella noin kaksi kilometriä Saukkolasta etelään. Tavolassa sijaitsee Tavolan yhteistupa ja ekopiste. Tavolassa on myös toiminut aiemmin koulu. Tavolan eteläpuolelta noin viiden kilometrin päästä kulkee valtatie 1 ja pohjoispuolella noin kahden kilometrin päässä seututie 110. Vuosina 1900-1950 Tavolassa toimi Helsingin kaupungin omistama Nummen kasvatuslaitos.
Etelänjauhiainen

Etelänjauhiainen ("Bemisia tabaci") on jauhiaisten yläheimoon kuuluva pieni hyönteislaji, jonka ruumiin pinnalla on puuteri­maista pölyä. Etelänjauhiaisen kehitysasteet ovat muna, toukkavaiheet, valekotelo ja aikuinen. Etelänjauhiaisen kaikki kehitysasteet elävät lehtien alapinnoilla yleensä vanhemmilla alalehdillä. Etelänjauhiaisen munat ovat soikeita, vaalean kellanvihreitä ja noin 0,5 mm:n mittaisia. Nuoruusvaiheet ovat 0,5–1 mm:n pituisia, litteitä ja kellanvihreitä. Vain nuorin toukka-aste liikkuu. Valekoteloasteet ovat noin 1 mm:n pituisia, litteitä ja kellanvihreitä. Aikuisena etelänjauhiainen on 1,5 mm:n pituinen ja sen ruumis on väriltään kellertävä.
Etelänjauhiainen muistuttaa ansa­rijauhiaista ("Trialeurodes vaporariorum"), mutta on rakenteeltaan hennompi. 
Jauhiaisia on vaikea tunnistaa tarkasti, koska niiden ominaisuudet vaihtelevat mm. isäntäkasvin ja olosuhteiden mukaan ja lajin varma määritys vaatii aina laboratoriotutkimuksen.
Etelänjauhiaisten imentä aiheuttaa lehtien kellastumista ja heikentää kasvua. Jauhiaisaikuiset ja -toukat erittävät mesikastetta, joka edistää härmä- ja nokisienten kasvua lehtien pinnoilla. Tämä heikentää osaltaan kasvien yhteyttämiskykyä. Pahempi ongelma on kuitenkin etelänjauhiaisen kyky levittää ainakin 60 eri virusta, joista pahimpia ovat tomaatin keltakäppyrävirus (TYLCV) ja kurkun keltatäplävirus (CYSDV).
Etelänjauhiainen on yleinen maapallon lämpimillä alueilla ja EU:n alueella siitä on pysyviä esiintymiä Välimeren maissa. Keski-Euroopassa ja Suomessa sitä esiintyy vain kasvihuoneissa. Etelänjauhiainen leviää kasvien mukana, joten Suomeen tuotavat kasvihuonekasvien taimet, leikkokukat ja ruukkukasvit voivat levittää lajia.
Etelänjauhiaisen isäntäkasveja, joiden kautta laji voi levitä ovat ainakin joulutähti ("Euphorbia pulcherrima"), gerbera ("Gerbera" × "cantabrigiensis") begoniat ("Begonia" spp.), kiinanruusut ("Hibiscus" spp.), krysanteemi ("Chrysanthemum" × "grandiflorum"), kurkut ("Cucumis" spp.), paprika ("Capsicum annuum") ja tomaatti ("Solanum lycopersicum").
Etelänjauhiainen on kasvinterveyden suojele­misesta annetun lain (702/2003) tarkoittama hävitettävä kasvintuhooja, jota havaittaessa tai epäiltäessä on otettava yhteyttä kasvinsuoje­luviranomaisiin. Suomi on etelänjauhiaisen suhteen suoja-aluetta.
Varjojen maat

Varjojen maat ("Shadowlands") on brittiläinen draamaelokuva vuodelta 1993. Sen on ohjannut Richard Attenborough, ja käsikirjoituksen laati William Nicholson omasta tositapahtumiin pohjautuvasta näytelmästään. Pääosia, amerikkalaista runoilijaa Joy Greshamia ja englantilaista professori C. S. Lewisia, näyttelevät Debra Winger ja Anthony Hopkins.
Juoni.
Amerikkalainen runoilija Joy Gresham (Winger) matkustaa poikansa (Joseph Mazzello) kanssa 1950-luvun alussa Englantiin tapaamaan ihailemaansa Narnia-tarinoiden kirjoittajaa, hiljaista ja ujoa Oxfordin yliopiston professoria C. S. Lewisia (Hopkins). Luonteidensa vastakohtaisuuksista huolimatta he ystävystyvät ja vähitellen rakastuvat. Joy Gresham ottaa avioeron miehestään Yhdysvalloissa ja palaa Englantiin ”Jack” Lewisin luo. Heidät vihitään, mutta rouvalle puhkeava sairaus uhkaa lopettaa heidän yhteiselonsa kovin pian.
Vastaanotto.
"Varjojen maat" palkittiin Baftalla vuoden parhaana elokuvana. Myös Hopkins sai pääosastaan Bafta-palkinnon. Winger oli Oscar-ehdokkaana naispääosasta ja Nicholson käsikirjoituksesta.
Koripallon Euroopan-mestaruuskilpailut 1993

Vuoden 1993 koripallon Euroopan-mestaruuskilpailut pelattiin Saksassa 22. kesäkuuta - 4. heinäkuuta. Kisojen lopputurnaukseen selviytyi 16 maata. Mestaruuden voitti historiansa ensimmäisen kerran isäntämaa Saksa, joka voitti loppuottelussa Venäjän pistein 71–70. Pronssiottelussa Kroatia voitti Kreikan. Turnauksen arvokkain pelaaja oli Saksan Christian Welp ja korikuningas Bosnia ja Hertsegovinan Sabahudin Bilalović.
Turnaus pelattiin kolmella paikkakunnalla: Berliinissä, Karlsruhessa ja Münchenissä. Loppuottelu pelattiin Münchenin Olympiahallessa.
Palkitut.
Tähdistöjoukkue.
Tähdistöjoukkue
Koripallon Euroopan-mestaruuskilpailut 1991

Vuoden 1991 koripallon Euroopan-mestaruuskilpailut pelattiin Italiassa 24.–29. kesäkuuta. Kisojen lopputurnaukseen selviytyi kahdeksan maata. Mestaruuden voitti Jugoslavia, joka voitti loppuottelussa Italian pistein 88–73. Pronssiottelussa Espanja voitti Ranskan. Turnauksen arvokkain pelaaja oli Jugoslavian Toni Kukoč ja korikuningas Kreikan Nikos Galis.
Daniel Teklehaimanot

Daniel Teklehaimanot Girmazion (s. 10. marraskuuta 1988 Debarwa, Debub) on eritrealainen maantiepyöräilijä. Hän aloitti ammattilaisuransa Orica-GreenEDGE -joukkueessa 2012. Hän edusti eteläafrikkalaistalli MTN-Qhubeka / Dimension Dataa 2014–2017 ja vuonna 2018 Cofidista.
Teklehaimanot sai Ranskan ympäriajossa 2015 mäkikirikilpailun johtajan Maillot à pois -paidan kuudennen etapin jälkeen. Hänestä tuli ensimmäinen afrikkalainen mäkikirikilpailun johtaja Ranskan ympäriajossa.
Saavutuksia.
Lähteet:Cycling Archives, Pro Cycling Stats
Eritrean ympäriajo, 6. etapin voitto
Maantieajon Eritrean-mestaruus
Eritrean ympäriajo, 1. ja 3. etapin voitto
Coupe des Nations Ville Saguenay, 2. etapin voitto
Afrikan-mestaruuskilpailut, kultaa maantieajossa, aika-ajossa ja joukkueaika-ajossa
Ruandan ympäriajo, kokonaiskilpailun ja 2. etapin voitto
La Tropicale Amissa Bongo, 4. etapin voitto
Aika-ajon Eritrean-mestaruus
Kwita Izina Cycling Tour, kokonaiskilpailun sekä 1., 2. ja 3. etapin voitto
Algerian ympäriajo, 5. etapin voitto
Afrikan-mestaruuskilpailut, kultaa aika-ajossa ja joukkueaika-ajossa
Maantieajon ja aika-ajon Eritrean-mestaruus
Afrikan-mestaruuskilpailut, kultaa aika-ajossa ja joukkueaika-ajossa
Prueba Villafranca-Ordiziako Klasika, voitto
Afrikan-mestaruuskilpailut, kultaa aika-ajossa ja joukkueaika-ajossa
Afrikan-mestaruuskilpailut, kultaa joukkueaika-ajossa, hopeaa aika-ajossa
Critérium du Dauphiné, mäkikirikilpailun voitto
Aika-ajon Eritrean-mestaruus
Afrikan-mestaruuskilpailut, pronssia aika-ajossa
Critérium du Dauphiné, mäkikirikilpailun voitto
Aika-ajon ja maantieajon Eritrean-mestaruus
Out Is Through

Out Is Through on kanadalaisen laulaja-lauluntekijä Alanis Morissetten kappale hänen kuudennelta (kansainvälisesti neljänneltä) studioalbumiltaan, "So-Called Chaos". Kappale julkaistiin kesällä 2004 Yhdysvaltojen ulkopuolella. Kappaleen on tehnyt Alanis Morissette ja sen on tuottanut Alanis Morissette, John Shanks ja Tim Thorney. Kappaleesta ei onnistunut tulemaan hittiä, vaikka sitä markkinoitiin voimakkaasti Yhdysvaltojen ulkopuolella. Se pääsi Ison-Britannian listoilla parhaimmillaan sijalle 56.
Musiikkivideo.
Kappaleen musiikkivideosta on kaksi eri versiota. Toisessa videossa Morissette esiintyy esiintyy bändinsä kanssa vuoden 2004 esityksessä, Ison-Britannian nuorten viikonloppuohjelmassa. Vaihtoehtoinen video kertoo fanitytöstä, joka juoksee yrittäen päästä Morissetten live-esitykseen, kunnes lopulta pääsee.
Arne Hertz

Arne Hertz (s. 6. kesäkuuta 1939) on ruotsalainen entinen kartanlukija. Hän on osallistunut 133 rallin MM-sarjan kilpailuun.
Ura.
Hertz aloitti uransa vuonna 1966 RAC-rallissa ruotsalaisen Olle Dahlin kartanlukijana. Vuoden 1969 kisoissa Hertz toimi pääsääntöisesti Simo Lampisen kartanlukijana. Vuosina 1971–1975 hän toimi kartanlukijana maanmiehilleen Ove Anderssonille ja Stig Blomqvistille.
Vuoden 1976 Suomen rallista alkaen Hertz istui usean vuoden ajan Hannu Mikkolan vakituisena kartanlukijana. Yhteistyö Mikkolan kanssa päättyi vuoteen 1990 ja Hertz istui seuraavaksi kahdeksi kaudeksi Toyotan saksalaisen Armin Schwarzin kyytiin. Kaudella 1993 Hertz ajoi vielä Hannu Mikkolan kanssa tämän ammattilaisuran viimeisessä kilpailussa Jyväskylässä.
Seuraavat neljä vuotta Hertz toimi japanilaisen Yoshio Fujimoton kartanlukijana lähinnä Aasian–Tyynenmeren rallisarjassa. Vuosi 1988 saudikuljettaja Abdullah Bakhasabin kartturina jäi Hertzin viimeiseksi vuodeksi ralliammattilaisena. Seuraavana vuonna hän oli vielä mukana kahdessa MM-rallissa, Ruotsissa maanmiehensä Mats Karlssonin ja Englannin rallissa entisen F1-kuljettaja Martin Brundlen kartanlukijana. Viimeisen kerran Hertz toimi kartanlukijana Hannu Mikkolalle vuonna 2015 Eifel Rallye Festival -tapahtumassa Saksassa.
Eight Easy Steps

”Eight Easy Steps” on kanadalaisen laulaja-lauluntekijä Alanis Morissetten kappale hänen kuudennelta studioalbumiltaan "So-Called Chaosilta". Se julkaistiin albumin kolmantena singlenä vuonna 2004. Kappaleen on tehnyt Alanis Morissette ja tuottanut Alanis Morissette, John Shanks ja Tim Thorney. Kappale ylsi sijalle yhdeksän "Billboard" Hot Dance Music/Club Play -listalla ja sijalle 27 Adult Top 40 -listalla.
Musiikkivideo.
Kappaleen musiikkivideon ohjasi Liz Friedlander. Video alkaa kohtauksella, jossa Morissette esiintyy taustayhtyeensä kanssa. Sitten video esittää kohtauksia Morissetten aiemmista musiikkivideoista, TV-esiintymisistä ja kotivideoilta käänteisessä aikajärjestyksessä. Morissetten kasvot on saatu digitaalisella muokkauksella näyttämään siltä, että hän olisi laulanut niissä ”Eight Easy Steps” -kappaletta.
Folksam

Folksam on vuonna 1908 perustettu suuri ruotsalainen vakuutusyhtiö. Yhtiön pääkonttori ja kotipaikka on Tukholmassa. Yhtiö laajeni vuosien saatossa useisiin Ruotsin lähimaihin, mutta on 2010-luvulla keskittynyt jälleen ruotsalaiseen vakuutustoimintaan myymällä kotimaansa ulkopuolisia toimintojaan.
Folksam Vahinkovakuutus Fennialle.
Keskinäinen Vakuutusyhtiö Fennia osti 27. marraskuuta 2018 suomalaisen Folksam Vahinkovakuutus Oy:n, josta tuli kaupan seurauksena Fennian tytäryhtiö. Folksam Vahinkovakuutus muutti helmikuussa 2019 nimensä Fennia Vahinkovakuutukseksi.
FS Le Hardi (1938)

Le Hardi oli Ranskan laivaston 1938 vesille laskettu Hardi-luokan hävittäjä.
Valmistus.
Alus tilattiin Nantesista Atelier et Chantiers de la Loirelta, missä köli laskettiin 20. toukokuuta 1936. Alus laskettiin vesille 4. toukokuuta 1938. Se oli koeajoissa heinäkuussa ja marraskuussa 1939, mutta alusta ei liitetty laivastoon ennen Ranskan antautumista kesäkuussa 1940. Sotatoimien päätyttyä Ranskassa alus siirrettiin Touloniin.
Palvelus.
Marraskuussa 1942 Saksan miehitettyä Vichyn Ranskan "Le Hardin" miehistö upotti aluksensa Toulonissa laivaston mukana. Regia Marina nosti hylyn korjattavaksi. Se liitettiin Italian laivastoon nimellä "FR 37", mutta korjaustyöt olivat edelleen kesken Italian antautuessa liittoutuneille syyskuussa 1943. Saksa miehitti aluksen Savonassa ja sen miehistö upotti aluksensa Genovassa huhtikuussa 1945.
Merhawi Kudus

Merhawi Kudus Ghebremedhin (s. 23. tammikuuta 1994 Asmara) on eritrealainen maantiepyöräilijä. Hän aloitti ammattilaisuransa MTN-Qhubeka-joukkueessa 2014, ja edusti samaa tallia, nimeltään sittemmin Dimension Data, vuoteen 2018. Kausilla 2019–2021 hän ajoi Astanassa, 2022–2023 EF Education–EasyPostissa ja vuodesta 2024 lähtien Terengganu Cycling Teamia.
Saavutuksia.
Lähteet: Cyclingarchives. Pro Cycling Stats
Ruandan ympäriajo, 1. etapin voitto
La Tropicale Amissa Bongo, mäkikirikilpailun voitto
Eritrean ympäriajo, 4. etapin voitto
Afrikan-mestaruuskilpailut, maantieajossa pronssia
Vuelta Ciclista a León, nuorten kilpailun voitto
Tour de Lamgkawi, kokonaiskilpailussa toinen
Route du Sud, nuorten kilpailun voitto
Afrikan-mestaruuskilpailut, joukkueaika-ajossa kultaa
Tour of Oman, nuorten kilpailun voitto
Espanjan ympäriajo, 5. etapilla toinen
Maantieajon Eritrean-mestaruus
Ruandan ympäriajo, kokonaiskilpailun sekä 2. ja 3. etapin voitto
Presidential Cycling Tour of Turkey, kokonaiskilpailussa kolmas
Aika-ajon Eritrean-mestaruus
Maantieajon Eritrean-mestaruus
Afrikan kisat, kultaa joukkueaika-ajossa, pronssia maantieajossa ja sekaviestissä
Presidential Cycling Tour of Turkey, kokonaiskilpailussa toinen
Tour de Banyuwangi Ijen, kokonais- ja mäkikirikilpailun sekä 4. etapin voitto
Jugoslavian kuninkaallinen laivasto

Jugoslavian kuninkaallinen laivasto () oli Jugoslavian kuningaskunnan asevoimien merialueiden puolustuksesta vastannut puolustushaara. Se luotiin 1918 perustettaessa Serbien, Kroaattien ja Sloveenien kuningaskunta, joka muutettiin 1929 Jugoslavian kuningaskunnaksi. Laivasto lakkautettiin Saksan vallattua maan huhtikuussa 1941.
Historia.
Itävalta-Unkarin hajotessa ensimmäisen maailmansodan lopulla muodostui 1. joulukuuta 1918 Balkanille uusi valtio Serbien, kroaattien ja sloveenien kuningaskunta. Perustettu valtio vaati itselleen merkittävää osaa Itävalta-Unkarin laivastosta.
Italia pyrki kuitenkin estämään uuden merimahdin muodostumista Adrianmerelle ja painosti ympärysvaltioita jakamaan Itävalta-Unkarin laivaston kaluston voittajien kesken. Jako toteutettiin Italian esityksen mukaan syyskuussa 1919 Saint Germaine en Layen sopimuksella ja siten ainoastaan joitakin aluksia siirtyi Jugoslavian kuningaskunnalle. Vasta muodostettu laivasto vastaanotti yhden vanhentuneen taistelulaivan, kaksitoista torpedovenettä, neljä miinanraivaajaa, neljä panssaroitua jokimonitoria sekä joukon apualuksia. Alukset luovutettiin maaliskuusta 1921 alkaen. Laivaston kalusto lisääntyi edelleen 1920-luvulla hankittaessa Saksan keisarikunnan laivaston käytöstä poistetusta kalustosta kuusi M-luokan miinanraivaajaa 20. heinäkuuta 1921 ja risteilijä "SMS Niobe" vuonna 1926.
Vuonna 1922 hyväksyttiin ensimmäinen laivasto-ohjelma, jonka mukaan laivastoon tulisi kuulua 24 hävittäjää ja yhtä monta sukellusvenettä. Näiden lisäksi laivastoon tulisi kuulua suuri määrä miinanraivaajia ja vesilentokoneita.
Akselivaltojen valmistautuessa hyökkäykseen vuonna 1941 laivastoon kuuluivat ainoastaan koulutuskäyttöön soveltuva Saksasta ostettu risteilijä, vasta hankittu laivueenjohtaja ja kolme hävittäjää, vesilentokoneiden emälaiva, neljä modernia sukellusvenettä sekä kymmenen modernia moottoritorpedovenettä. Vanhentuneita aluksia oli runsaasti kuten kuusi torpedovenettä, kuusi miinanraivaajaa, neljä miinalaivaa, neljä jokimonitoria sekä apualuksia.
Ramona Bachmann

Ramona Bachmann (s. 25. joulukuuta 1990 Malters) on sveitsiläinen jalkapalloilija. Hän edustaa yhdysvaltalaisseura Houston Dashia. Hän on pelannut Sveitsin maajoukkueessa 7. kesäkuuta 2025 mennessä 153 maaottelua ja tehnyt niissä 60 maalia. Hän on pelipaikaltaan hyökkääjä.
Bachmann aloitti ammattilaisuransa 2006 luzernilaisessa FC Luzern Frauenissa, mutta siirtyi 2007 Umeå IK:hon, jossa pelasi vuoteen 2009 asti. Vuonna 2009 hänet valittiin Sveitsin parhaaksi naisjalkapalloilijaksi. Hänet valittiin ensimmäisenä WPS:n ulkomaalaisten varaustilauksessa Atlanta Beatiin, jossa pelasi yhden vuoden. Bachmann palasi takaisin Umeå:hon yhdeksi vuodeksi. Kauden päätteeksi hänet valittiin Damallsvenskanin parhaaksi pelaajaksi. Vuonna 2012 hän siirtyi FC Rosengårdiin. Sittemmin hän on pelannut saksalaisseura VfL Wolfsburgissa ja englantilaisseura Chelseassa ennen siirtymistään vuonna 2020 ranskalaiseen Paris Saint-Germainiin. Keväällä 2024 hän siirtyi Houston Dashiin.
Bachmann valittiin alle 19-vuotiaiden EM-kilpailuissa 2009 turnauksen parhaaksi pelaajaksi. Hän edusti Sveitsiä naisten MM-kilpailuissa 2015, EM-kilpailuissa 2017, EM-kilpailuissa 2022 ja MM-kilpailuissa 2023.
Avalon (elokuva)

Avalon on yhdysvaltalainen draamaelokuva vuodelta 1990. Sen on käsikirjoittanut ja ohjannut Barry Levinson, ja se on aikajärjestyksessä kolmas hänen neliosaisesta ”Baltimore-sarjastaan”, jonka muut elokuvat ovat "Svengijengi vauhdissa jälleen" (1982), "Peltiheikit" (1987) ja "Liberty Heights – vapauden rajat" (1999).
"Avalon" kertoo juutalaisen siirtolaisperheen sopeutumisesta 1950-luvun yhteiskunnallisiin muutoksiin, kuten televisioon, autoihin, lähiöasumiseen ja uudenlaisiin kasvatusmenetelmiin. Elokuvan nimi tulee baltimorelaislähiön nimestä, joka taas on peräisin kuningas Arthurin legendan Avalonista.
Vastaanotto.
"Avalon" tuotti Oscar-ehdokkuudet parhaasta alkuperäiskäsikirjoituksesta (Levinson), musiikista (Randy Newman), kuvauksesta (Allen Daviau) ja puvustuksesta (Gloria Gresham). Writers Guild of America palkitsi Levinsonin käsikirjoituksen vuoden parhaana. "Avalon" oli Golden Globe -ehdokkaana vuoden parhaaksi draamaelokuvaksi.
Fenyylielohopea-asetaatti

Fenyylielohopea-asetaatti (C8H8O2Hg) on elohopean organometalliyhdisteisiin kuuluva orgaaninen yhdiste. Yhdistettä voidaan käyttää sienimyrkkynä, säilöntäaineena maaleissa ja kosmetiikassa, muiden organoelohopeayhdisteiden valmistukseen ja katalyyttinä.
Ominaisuudet.
Huoneenlämpötilassa fenyylielohopea-asetaatti on valkoista kiteistä ainetta. Fenyylielohopea-asetaatti todennäköisesti esiintyy monomeerisina molekyyleinä kiinteässä olomuodossa, mutta elohopeaionin ja happiatomin välistä Van der Waalsin etäisyyttä lyhyempi sidospituus, viittaa siihen että molekyylien välillä on voimakkaita vuorovaikutuksia. Monet yhdisteen johdannaisista esiintyvätkin dimeereinä. Yhdiste liukenee niukasti veteen ja paremmin orgaanisiin liuottimiin kuten etanoliin, etikkahappoon, asetoniin ja bentseeniin.
Fenyylielohopea-asetaatti ei ole yhtä myrkyllistä kuin epäorgaaniset elohopeayhdisteet, mikä johtuu siitä, että siitä muodostuu ihmisen elimistössä hyvin niukkaliukoista fenyylielohopeakloridia. Sen LD50-arvo rotalle on 22 mg/kg.Yhdisteelle altistumisesta voi kuitenkin aiheutua syövytysvammoja iholle, limakalvoille ja silmille. Fenyylielohopea-asetaatti on hyvin myrkyllistä vesieliöille ja kertyy ravintoketjussa.
Valmistus ja käyttö.
Fenyylielohopea-asetaattia syntetisoidaan elohopea-asetaatin etikkahappoliuoksen ja bentseenin välisellä reaktiolla. Reaktiossa käytetään huomattavaa bentseeniylimäärää, jotta vain yksi bentseenin vedyistä korvautuisi elohopealla. Polymerkuroidut tuotteet ovat niukkaliukoisempia kuin fenyylielohopea-asetaatti ja erotetaan kiteyttämällä. Lopuksi tuote eristetään tislaamalla reagoimaton bentseeni ja etikkahappo pois.
Fenyylielohopea-asetaattia on käytetty fungisidina siementen käsittelyyn ja myös lehdille siroteltavana valmisteena. Lisäksi sitä voidaan käyttää säilöntäaineena maaleissa. EU:n alueella yhdisteen käyttö on sallittua säilöntäaineena silmämeikeissä ja meikinpoistoaineissa, mutta Suomessa ei ole markkinoilla yhdistettä sisältäviä tuotteita. Fenyylielohopea-asetaattia käytetään myös muiden organoelohopeayhdisteiden kuten fenyylielohopeakloridin, -nitraatin ja -boraatin valmistamiseen sekä katalyyttinä polyuretaanivaahtojen valmistuksessa.
Elfmania

Elfmania on suomalaisen Terramarquen kehittämä beat ’em up -videopeli, jonka Renegade julkaisi Amigalle vuonna 1994. Peli oli Terramarquen ensimmäinen, mutta jäi myös viimeiseksi, sillä Terramarque ja Bloodhouse päättivät fuusioitua vuonna 1995 muodostaen Housemarquen. 
"Elfmania" ei myynyt odotusten mukaisesti, ja sille suunniteltu lisälevy jouduttiin perumaan. Peli sai kuitenkin myönteisiä arvioita maailmalla.
Vastaanotto.
Peli sai Amiga Formatin arvostelussa arvosanaksi 92%.
AMIN Worldwide

Advertising and Marketing International Network (AMIN) on itsenäisten mainostoimistojen kansainvälinen yhteistyöverkosto. Sen jäsenet toimivat Pohjois- ja Etelä-Amerikassa, Euroopassa, Afrikassa, Lähi-idässä ja Tyynenmeren alueella.
Suomalaisista mainostoimistoista AMINiin kuuluu Zeeland Family.
Historia.
AMIN perustettiin Yhdysvalloissa vuonna 1932 jakamaan pienten ja keskisuurten mainostoimistojen resursseja tutkimuksen ja median osalta. Nykyisin verkostossa ja kansainvälisessä yhteistyössä on mukana yli 50 toimistoa 30 maassa.Jäsenverkostoon kuuluu yhteensä 90 toimipaikkaa ja yli 3 000 ammattilaista.
Euroopassa AMIN on edustettuna 21 maassa.
Cassandra Cain

Cassandra Cain on sarjakuvahahmo, joka esiintyy DC Comicsin julkaisemissa Batman-sarjakuvissa. Cassandra on yksi Batgirlin nimellä esiintyneistä hahmoista. Hänen vanhempansa ovat David Cain ja Lady Shiva, mutta myöhemmin Bruce Wayne adoptoi hänet tyttärekseen. Hahmo esiintyi ensimmäisen kerran Batman-lehden numerossa #567 (heinäkuu 1999). Cassandra on käyttänyt myös alter egoa Black Bat ja myöhemmin Orphan. Cassandra esiintyi merkittävässä roolissa Batgirl-sarjakuvissa vuodesta 2001 vuoteen 2017 saakka.
Taustaa.
Cassandran syntymä ja lapsuus paljastetaan Batgirl-sarjassa. David Cain oli etsinyt täydellisen henkivartijan Ra's al Ghulille. Hän löysi potentiaalisen äidin nähdessään Sandra Wu-Sanin taistelevan sisarensa Carolynin kanssa kamppailulajiturnauksessa. Uskoen, että Sandra pidätteli Carolynia, Cain murhasi Carolynin ja houkutteli Sandran ansaan, säästäen tämän henkensä vastineeksi synnyttäessään tämän lapsen ja jättäen tämän lapsen hänen kasvatettavaksi. Hän oli samaa mieltä. Cassandran syntymän jälkeen Sandra ryhtyi Lady Shivaksi.
Cain koulutti Cassandraa syntymästä lähtien salamurhaajaksi. Häntä ei opetettu lukemaan tai kirjoittamaan; sen sijaan kehonkielen lukeminen oli hänen ainoa kielensä. Hän pystyi lukemaan ihmisten liikkeitä ja ennustamaan, mitä he aikoivat tehdä. Kun hän oli kahdeksanvuotias, Cain vei hänet tappamaan liikemiehen. Kun mies kuoli, hän luki hänen tunteensa, tajusi mitä oli tehnyt ja pakeni isänsä luota.
Sen jälkeen hänen toimintansa oli pitkään mysteeri, kunnes hän esiintyy ensimmäisen kerran "No Man's Land" -tarinakaaren aikana. "No Man's Land" -tarinassa, sen jälkeen kun Gotham City oli tuhoutunut maanjäristyksen seurauksena ja eristetty, Cassandra Cain pelastaa komisario James Gordonin hengen ja saa Bruce Waynen hyväksynnän, ja lopulta hänestä tulee uusi Batgirl. Hänen isänsä David Cain lähettää videon Cassandran ensimmäisestä murhasta Bruce Waynelle yrittäen häiritä hänen asemaansa. Wayne kuitenkin hyväksyy edelleen Cassandran, kun hän on ottanut useita luoteja pelastaakseen palkatun salamurhaajan hengen, mikä osoittaa hänen omistautumisensa ihmishengen suojelemiseen.
Cassandra myöhemmin onnistui kohtaamaan äitinsä ja kukisti tämän kaksinkamppailussa saatuaan tietää totuuden alkuperästään. Tämä sai hänet hylkäämään Batgirlin roolin ja hän liittyi myöhemmin Outsiders-ryhmään ja Bruce Waynen kuoleman jälkeen hän luovutti Batgirlin roolin Stephanie Brownille. Myöhemmin Brucen paluun jälkeen hän otti nimekseen Black Bat ja liittyi Batman Incorporated -ryhmään. Myöhemmin hän ryhtyi Orphan nimiseksi Gothamin puolustajaksi ja BatFamilyn jäseneksi.
Supreme Snowboarding

Supreme Snowboarding (myös nimellä Boarder Zone) on suomalaisen Housemarquen kehittämä lumilautailupeli, jonka Infogrames julkaisi Windowsille vuonna 1999. Pelistä tuli ensimmäinen suomalainen yli miljoona kappaletta myynyt videopeli. Peliä myytiin myös Kellogg’s-muropakettien kylkiäisenä, mikä nosti myyntimäärän yli 1,5 miljoonaan kappaleeseen. 
Pelistä oli kehitteillä käännös Sega Dreamcastille, mutta julkaisu peruuntui.
Pelaaminen.
Pelissä on 15 rataa, joista yhdeksän syöksylaskemista varten ja kuusi temppuilemiseen. Radat on jaettu kolmelle eri vaikeustasolle. Pelissä on kuusi hahmoa omine vahvuuksineen ja heikkouksineen.